stanford-oval/wikipedia huggingface dataset:
ממגורות דגון
המבנה

מבנה הממגורות, שתכנן האדריכל יוסף קלארווין, מתנשא לגובה של 65 מטרים, ובו כ-200 תאים לאחסון גרעיני הדגנים. קיבולת האחסון של הממגורות היא כ-85 אלף טון. בממגורות הוקם מוזיאון דגון שהוא מוזיאון ארכאולוגי לתולדות איסום תבואות בארץ ישראל בימי קדם.
על פי תוכנית מתאר ארצית חלקית לחופי חיפה וטירת כרמל - תמ"א 3/13, השטח עליו בנוי מסוף הגרעינים צפוי להיות חזית ים עירונית והממגורות אמורות לעבור למקום אחר, אם כי לא החל תכנון בעניין ואין תאריך יעד.[דרושה הבהרה]
בשנת 2007 זכתה סיון בירן במקום הראשון בתחרות עזריאלי לאדריכלות על תכנון ממגורות דגון בסמוך לנמל הקישון אם כי לתוכנית יש בעיית ישימות היות שרוב מטעני הגרעינים מובלים באניות פנמקס שאינן יכולות להיכנס לנמל הקישון הקיים או לבצע בו סיבוב לצורך יציאה ממנו.
ממגורות אשדוד

באשדוד פועלות ממגורות שבנייתן הסתיימה בשנת 1984 והן בעלות כושר אחסון גרעינים ותבואה בכמות השווה לכ-70% מכושר האחסון של ממגורות דגון בחיפה. חברת דגון הפעילה את הממגורות באשדוד עד שנת 2018, שבה עבר התפעול לחברת לוגיסטיקר. למרות כושר האחסון המשמעותי של הממגורות באשדוד וקרבתן היחסית למרכז הארץ, רובו המוחלט של יבוא הגרעינים לישראל משונע דרך חיפה ורק חלק זעום מגיע לאשדוד. הסיבה לכך היא ריחוקן של הממגורות באשדוד מקו החוף, מה שמצריך שימוש במשאיות לשינוע הגרעינים בין הרציף לממגורות.
התכנון לעתיד הוא חלוקה שווה יותר של הייבוא בין נמלי חיפה ואשדוד באמצעות הקמת מסוע גרעינים בעלות של 250 מיליון ש"ח ובאורך של 2.5 ק"מ מרציף 21 בנמל אשדוד אל הממגורות הממוקמות בעורף הנמל. המסוע נכנס לשימוש בינואר 2023 והגביר את תפוקת הפריקה ושינוע הגרעינים והתבואה מהרציף אל הממגורות באשדוד פי שמונה לעומת השינוע במשאיות.
לקריאה נוספת

צבי הרמן, הנהר והגרעינים, זמורה ביתן, 1988
הערות שוליים

1 2  עע"ם 4011/05 דגש סחר חוץ (ספנות) בע"מ ואחרים נ' רשות הנמלים (חברת נמלי ישראל פיתוח ונכסים בע"מ) ואחרים, ניתן ב־11 בפברואר 2008, פסקאות 2–3.
↑  ממגורות דגון חידשו הירי ההמוני ביונים, באתר וואלה, 22 בינואר 2007
↑  http://www.batgalim.org.il/docs/tama_13_3_Yam_tichon.pdf
↑  ”בטווח הקצר, שעד הפעלת נמל כרמל שלב א' ונמל קישון מזרח, או עד 5 שנים מיום אישור תוכנית זו, המוקדם ביניהם, יותרו שימושים נמליים על פי תכניות שאושרו ערב תחילת תוכנית זו. כמו כן ניתן יהיה לאשר תכניות שמטרתן המשך תפעול ותחזוקת הנמל, למרות האמור בתוכנית זו בסעיף 1.11 לפרק ב' - הוראות מפורטות. המועצה הארצית תהה רשאית להאריך את התקופה האמורה לעיל.” תמ"א, פרק א' סעיף 5.4
↑  רונית מורגנשטרן, בשורה לתושבי קרית חיים וקרית טבעון: חוות מכלי הדלק תועבר למתקן חדש, באתר nrg‏, 20 ביולי 2009
↑  באתר נמל אשדוד
↑  חנ"י משיקה את מסוע התבואות החדש בנמל אשדוד, באתר פורט2פורט, ‏1 בינואר 2023
בניין ממגורות דגון
ממגורות דגון מראה מהכביש
ממגורות דגון באשדוד, במבט מפארק לכיש
אריק אליאס

| --- | --- |

 לידה:  23 ביוני 1980  (בן 44) גוודלחרה (מקסיקו), המדינות המקסיקניות המאוחדות 
 שם לידה:  Erick Elías Rabinovitz 
 מדינה:  מקסיקו 
 תקופת הפעילות:  מ-2003
 פרופיל ב-IMDb
 
אריק אליאס רבינוביץ' (בספרדית: Erick Elías Rabinovitz; נולד ב-23 ביוני 1980) הוא שחקן ודוגמן מקסיקני-יהודי.
ביוגרפיה

אליאס נולד ב23 ביוני 1980 בגוודלחרה, חליסקו, מקסיקו, בנם של אדריכלים יהודים, ססיליה רבינוביץ' וריקרדו אליאס פסח. יש לו אח בשם אלקסיס אליאס. הוא למד אומנויות ועיצוב תעשייתי.
קריירה

בשנת 2003 השתתף בתכנית המציאות "Protagonistas de novela" בערוץ טלמונדו האמריקאי, שם הגיע למקום השני.
בשנת 2007 השתתף בטלנובלה מבית טלמונדו, "זורו: החרב והוורד" בתפקיד רנזו שם שיחק לצידה של מרלן פבלה. באותה שנה מאוחר יותר השתתף גם בטלנובלה "Tormenta en el paraíso" בתפקיד ניקולס.
בשנת 2008 השתתף בטלנובלה "En nombre del amor" בתפקיד גבריאל. בשנת 2010 שיחק בתפקיד ראשי של דריו אלארקון בטלנובלה "Niña de mi corazón" של רשת טלוויסה.
בשנים 2012–2013 שיחק את דמותו של רוחליו בטלנובלה "Porque el amor manda" לצד פרננדו קולונגה.
כמו כן בשנת 2014 שיחק בטלנובלה "גוון התשוקה" את דמותו של מרסלו.
בשנת 2016 כיכב אליאס בתפקיד ראשי בטלנובלה התקופתית "מלון הסודות" שם גילם את דמותו של חוליו.
בשנת 2020 שיחק בסדרה האמריקאית "100 días para enamorarnos" בתפקיד של פלטארקו קואסטה. הסדרה מבוססת על טלנובלה ארגנטינאית באותו השם משנת 2018.
בשנת 2022 גילם את אחת הדמויות הראשיות בסדרת הדרמה קומית הספרדית "Días mejores" אשר הוקרנה בבכורה באמזון פריים וידאו ולאחר מכן בארצות הברית שודרה בשירות הזרמת המדיה פרמאונט+.
בשנת 2023 שיחק אליאס בתפקיד ראשי בסרט הקומדיה הרומנטית "Quiero Tu Vida" בהפקה של סלמה הייק שם גילם דיפלומט המתגורר בלונדון.
בשנת 2024 שיחק בתור אפראין בסדרת הדרמה "אחיות לנקמה" של שירות הזרמת המדיה "נטפליקס".
חיים אישיים

בשנת 2010 התחתן אליאס בחתונה יהודית עם קרלה גווינדי ולהם שתי בנות פנלופה אליאס גווינדי נולדה ב-2011 ואוליביה אליאס גווינדי נולדה ב-2013
בשנת 2015 היגר אליאס עם משפחתו לארצות הברית עקב המצב הביטחוני במקסיקו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | גשם של פלאפל | פלינט לוקווד | דיבוב בספרדית |
| 2013 | No sé si cortarme las venas o dejármelas largas | חבר של אהרון |  |
| 2013 | גשם של פלאפל 2 | פלינט לוקווד | דיבוב בספרדית |
| 2013 | Actores S.A. | רעול פנים |  |
| 2014 | Amor de mis amores | חאבייר | גם מפיק-שותף |
| 2016 | Compadres | סנטוס |  |
| 2016 | ¿Qué culpa tiene el niño? | חואן פבלו |  |
| 2017 | Cuando los hijos regresan | צ'יקו |  |
| 2018 | Inquilinos | דמיאן |  |
| 2018 | La leyenda del Charro Negro | צ'ארו נגרו | דיבוב |
| 2018 | A ti te quería encontrar | דייגו |  |
| 2018 | El ángel en el reloj | אלחנדרו | דיבוב |
| 2021 | Peligro en tu mirada | אמיליו לומברדי |  |
| 2022 | Cuarentones | סזאר |  |
| 2023 | Quiero tu vida | ניקולס זמארו |  |
| 2023 | Cuando duerme conmigo | ויסנטה |  |
| 2023 | ¿Cómo matar a mamá? | פבלו |  |
| 2025 | Despierta Mamá |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | Protagonistas de novela | מתמודד | תכנית מציאות בערוץ טלמונדו עונה 2; מקום שני  |
| 2004 | Gitanas | ג'ונאס | דמות אורחת |
| 2005 | El cuerpo del deseo | אנטוניו דומינגז | 10 פרקים |
| 2007 | זורו: החרב והוורד | ראנזו | תפקיד ראשי; 122 פרקים |
| 2007–2008 | Tormenta en el paraíso | ניקולס בראבו | תפקיד ראשי; 185 פרקים |
| 2008–2009 | En nombre del amor | גבריאל ליזארדי | 138 פרקים |
| 2010 | Locas de amor | דמיאן | 25 פרקים |
| 2010 | Niña de mi corazón | דריו אריוחה אלרקון | 87 פרקים |
| 2011 | Ni contigo ni sin ti | ריבאס אולמדו | 124 פרקים |
| 2012–2013 | Porque el amor manda | רוחליו ריבדניירה | תפקיד ראשי; 181 פרקים |
| 2014 | El color de la pasión | מרסלו אסקלנטה פואנטס | 117 פרקים |
| 2016 | מלון הסודות (אנ') | חוליו אולמדו גוטיירז / חוליו אספינוזה | תפקיד ראשי; 80 פרקים |
| 2017 | Drunk History: El lado borroso de la historia | מנואל אווילה קמאצ'ו | פרק: "La locura de Carlota, Hermanos Serdán, WWII" |
| 2019 | La Guzmán | סנטיאגו טוריירי | תפקיד ראשי; 59 פרקים |
| 2019 | בטי בניו יורק (אנ') | ארמנדו מנדוזה | תפקיד ראשי; 123 פרקים |
| 2020–2021 | 100 días para enamorarnos | פלוטארקו  קואסטה | תפקיד ראשי (2 עונות); 92 פרקים |
| 2022–2023 | Días mejores | אנריקה "קוויקי" פרדו קרוז | תפקיד ראשי (2 עונות); 18 פרקים |
| 2024 | התאונה (אנ') | פביאן | תפקיד ראשי; 10 פרקים |
| 2024 | אחיות לנקמה | אפראין | תפקיד ראשי; 20 פרקים |
| 2025 | ברוכים הבאים למשפחה |  | סדרה עתידית של נטפליקס |
| TBA | Memorias de un sinvergüenza | ברנרדו | סדרה עתידית |
מוטל בן פייסי החזן

| --- | --- |

עטיפת הספר בשפת המקור
 מידע כללי
 מאת:  שלום עליכם 
 שפת המקור:  יידיש 
 סוגה:  רומן 
 נושא:  יתמות 
 קישורים חיצוניים
 הספרייה הלאומית:  002361006, 001907239, 001323975, 001326299, 001317332, 001783165
 
"מוטל בן פייסי החזן" (ביידיש: מאׇטל פייסע דעם חזנס) הוא רומן מאת שלום עליכם שהתפרסם בשני חלקים. הראשון ב־1907 והשני ב־1916. הרומן הוא האחרון שכתב שלום עליכם. חלקו הראשון עוסק בהווי העיירות היהודיות באירופה ובהגירה מערבה, וחלקו השני מתרחש בארצות הברית, שאליה היגרו גיבוריו.
עלילה

דרך עיניו התמימות של הילד מוטל שהתייתם מאביו וחוויותיו המשעשעות (לפחות מתוך זווית ראייתו הילדותית), אנו למדים על חיי הקהילה, שאיפותיהם ומצבם הכלכלי והלאומי של היהודים במזרח אירופה לקראת תחילת המאה ה-20, ועל דרך הטלטלות שעברה על אלו שהחליטו להגר לאמריקה, כדי למצוא את דרכם בעולם החדש.
בפרק ה-18 של החלק השני נקטע הספר עקב מותו של שלום עליכם, שעסק בכתיבת הספר עד ארבעה ימים לפני מותו. על כתיבת פרק זה סיפר שלום עליכם: "אני שוכב לי ושוכב לילה שלם. לישון אינני יכול, המחשבות טורדות ומציקות... מה הטעם לשכב כך? אומר אני לאמא: למה אני שוכב בבטלה? עוד היום רחוק, בבקשה הבי לי את העט ואת תיק הנייר, אכתוב לפחות, הכתיבה נעימה הרבה יותר, ובין כה וכה המחשבות מציקות, אינן מניחות לי... וכך לאט לאט כתבתי פרקים אחדים ממוטל...".
כמרבית ספריו של שלום עליכם, ספר זה נכתב ביידיש, בשם "מאָטל פייסע דעם חזנס". הוא תורגם לעברית לראשונה בידי י"ד ברקוביץ, חתנו של שלום עליכם. תרגומים נוספים לעברית יצאו בידי אוריאל אופק בשנת 1976, בידי אברהם יבין בשנת 1999 ובידי אריה אהרוני בתוך סדרת כל כתביו שבהוצאת ידיעות אחרונות. בשנת 1997, יצא הספר, על ידי הוצאת מאגנס, בלשון המקור במהדורה חדשה, מתוקנת ומלאה, בכתיב מודרני תקני (על פי תקנות ייוו"א).
אחד המשפטים הידועים שמרבים לצטט מתוך הספר, הוא המשפט של המספר, מוטל, שאביו פייסי החזן זה עתה נפטר: "אשרַי, יתום אני!" (במקור: "מיר איז גוט — איך בין אַ יתום") הסמיכות שבין האסון שאירע לגיבור (מות אביו) וה"אושר" שכביכול מתואר - כאילו מרמזים על סמיכות הכאב והצחוק בכל כתביו של המספר, שלום עליכם. מבחינה ההגדרה של תורת הספרות, המשפט מהווה דוגמה קלאסית לאוקסימורון - צירוף של שני חלקי משפט שמתנגדים זה לזה לתוך משפט אחד.
ראו גם

שטעטל (עיירה מזרח אירופאית)
נס בעיירה
צוציק

צוציק היא סדרת ספרי ילדים מאת סמדר שיר, על אודות ילד נמוך שלמרות גובהו פעיל מאוד בחברה.
שם הספר הושאל מביטוי סלנג עברי המתאר ילד קטן או אדם נמוך קומה.
הספר הראשון בסדרה יצא ב-1987, ועד כה יצאו בסדרה 14 ספרים.
דמויות ראשיות

ארז "צוציק" רון - גיבור הסדרה. הילד הנמוך ביותר בכיתה (ג'-ד'), אבל נבחר פעמיים להיות יושב-ראש ועד הכיתה. אוהב חביתה עם פטריות.
נילי פומפקוביץ' - חברתו הטובה של צוציק, הגבוהה ממנו בחצי ראש. אלרגית לכלבים.
דמויות משנה

יוני רון - אחיו של "צוציק", הצעיר ממנו אך גבוה ממנו. למרות שצוציק קיווה שלהיפטר מכינויו, אחיו קרא לו "צוציק" בפני כולם כבר ביום הראשון בבית החדש אליו עברו וקיבע את הכינוי בקרב מכריו החדשים.
יוחאי הבריון - תלמיד בבית הספר של צוציק שאיים עליו באלימות פיזית ומילולית.
עירית גושן - בת לשחקנית מפורסמת שצוציק ניסה לאתר כשברחה מהבית, נוהגת לבלות איתו ועם נילי. מגדיר אותה כ"חברה לכיף" להבדיל מנילי שהיא "חברה רומנטית".
יסמין - נערה מזרחית, תלמידה בכיתה של צוציק, הגדולה והמפותחת מכל הבנות בכיתה. נהייתה חברה של צוציק בעקבות התערבות שלו עם יוחאי הבריון, מה שהוביל לבחירה בו לראשות ועד הכיתה. הוריה מאלצים אותה לעבוד בניקיון ביתם.
הספרים

לעולם לא אהיה גוליבר - צוציק מגיע לשכונה חדשה ומתיידד עם נילי.
איך הצעתי חברות והסתבכתי בהתערבות - צוציק מתמודד על ראשות ועדת כיתה ועל לגלוגים מצד יריבים פוליטיים.
לאן נעלמה עירית - עירית גושן מהכיתה, ביתה של שחקנית מפורסמת נעלמת.
דנית הפטפטנית לומדת לשתוק - צוציק, עירית ונילי מלמדים לקח את דנית הרכלנית של הכיתה לקראת מסיבת סוף השליש.
חברים לעט - בעקבות המלצה של נילי צוציק מתכתב עם חבר שמעולם לא ראה.
כלב ושמו נזק
כשאמא לובשת שמלת הריון - צוציק מתמודד עם ההריון של אמו.
מסיבה של גדולים - בעקבות שיפוצים בבית של נילי מסיבת סוף השנה עוברת לבית של צוציק, על רקע החודש התשיעי בהריון של אמו.
אחותי הקטנה - לצוציק נולדת אחות בשם נילי, ולא כולם מאושרים (בעיקר צוציק).
עלילות הקוסמת דסי והבדרן צחי קונדסי - החופש הגדול משעמם, ושני כישרונות צעירים מבקשים מצוציק להיות האמרגן שלהם.
שלום אלון, שלום ולהתראות - אלון ומשפחתו עוזבים את הארץ לארצות הברית מסיבות כלכליות, ורק צוציק ונילי מבינים אותו.
תעלומה בספינת שודדי הים - צוציק הולך עם נילי לבקר קרובות משפחה בגבעתיים בסיום החופש הגדול, והם הולכים להשתובב בספינת פיראטים.
שלאגר נגד שלאגר - מה שהתחיל כהזמנה לסרט עבר לחילופי "מחמאות" הדדיות בין הבנים לבנות בכיתה, על רקע הבחירות לוועדת כיתה.
3 שדכנים מחפשים חתן - נילי וצוציק עוזרים לסיגל למצוא חתן לאמה.
עושים דיאטה (לא יצא עדיין)
נברסקה

ערך זה עוסק במדינה בארצות הברית. אם התכוונתם לסרט קולנוע, ראו .
נברסקה (באנגלית, משפה ילידית: Nebraska ‏האזנהקובץ:En-us-Nebraska.ogg‏Ⓘ‏) היא מדינה באזור המישורים הגדולים שבארצות הברית. בעבר נחשבה המדינה חלק מהמדבר האמריקאי הגדול, אולם כיום מרבית שטחי המדינה הם שטחים חקלאיים מעובדים.
מקור השם

מקור שמה של המדינה במילה אינדיאנית בשפת שבט אוטו שפירושהּ "מים שטוחים", השם שבו קראו הילידים לנהר פלאט, הזורם דרך המדינה ושקיבל את שמו מהתרגום לצרפתית של השם האינדיאני.
היסטוריה

חוק קנזס נברסקה שנחקק ב-30 במאי 1854 הקים את טריטוריית נברסקה ואת טריטוריית קנזס. החוק קבע שלמרות שהשטח הוא צפוני מקו הרוחב '36°30 (פשרת מיזורי), בשתי הטריטוריות תהיה "ריבונות העם", והן יחליטו האם לאסור או להתיר את העבדות בשטחיהן. על נברסקה לא היה ויכוח – היה זה שטח צפוני שכלל לא ראוי לחקלאות (וממילא, לעבדות), ולכן תומכי העבדות ויתרו מראש על המדינה הזאת. בירת הטריטוריה הייתה אומהה, וגודלה, בהתחלה, היה גדול בהרבה מהיום – היא כללה גם את כל השטח שעליו ניצבות היום המדינות: דקוטה הדרומית, דקוטה הצפונית, ויומינג, ומונטנה.
בשנות ה-60 של המאה ה-19 החלה התיישבות חקלאית נרחבת בעקבות חוק הנחלה (אנ') שנתן אדמה פדרלית בחינם לכל מתיישב שהגיע אליה. בשל מחסור בעצים במדינה בנו המתיישבים הראשונים את בתיהם מבוץ.
בשנת 1867 הפכה נברסקה למדינה ה-37 של ארצות הברית. עם הפיכת הטריטוריה למדינה עברה בירתה לעיר לנקסטר, ששמה שונה ללינקולן על שמו של הנשיא אברהם לינקולן שנרצח שנתיים קודם לכן.
היסטוריה > "הבריחה מהסְפַר"

נברסקה, בדומה ליתר מדינות המערב התיכון (קנזס, אוקלהומה, דקוטה הצפונית ודקוטה הדרומית וכן איווה) סובלת בשנים האחרונות מעזיבת הסְפַר – ב-89% מערי הספר במדינה יש פחות מ-3,000 תושבים, ובמאות מהן פחות מ-1,000 תושבים.
בין השנים 1996–2004 איבדו ערי הספר במדינה למעלה ממיליון תושבים – רובם בעלי תואר אוניברסיטאי, אשר עזבו את עריהם ועברו לערים הגדולות.
המדינה מנסה לעצור "בריחת ספר" זו באמצעות הקלות מס.
גאוגרפיה

מדינת נברסקה גובלת בדקוטה הדרומית שמצפון לה, באיווה ובמיזורי שממזרח לה, מעבר לנהר מיזורי, בקנזס שמדרום לה, בקולורדו שמדרום מערב לה, ובוויומינג שממערבה לה.
במדינה 93 מחוזות.
המדינה מחולקת לשני אזורים גאוגרפיים עיקריים – מישורי האדמה החרוצה והמישורים הגדולים.
חלקה המזרחי של המדינה "נחרש" למעשה על ידי קרחונים שחרצו את האדמה בעידן הקרח האחרון.
המישורים הגדולים משתרעים על ארבע החמישיות המערביות של המדינה.
נקודת פנורמה, שגובהה 1,653 מטרים, היא הנקודה הגבוהה במדינה.
אקלים

בנברסקה מצויים שני אזורי אקלים: החלק המזרחי של המדינה מאופיין באקלים יבשתי ממוזג, בעוד שמערב המדינה מאופיין באקלים ערבתי יבש.
הטמפרטורה הממוצעת דומה בכל רחבי המדינה, אך המדינה מאופיינת בהבדלים משמעותיים בכמות המשקעים הנופלים בחלקיה השונים – 800 מילימטר גשם במזרח המדינה לעומת 350 מילימטר גשם במערבה.
נברסקה נמצאת באזור המכונה סמטת הטורנדו וסופות אלה נפוצות במדינה כמו גם סופות רעמים בחודשי האביב והקיץ.
ממוצע טמפרטורות ומשקעים בנברסקה:
משפט וממשל > הרשות המחוקקת

נברסקה היא המדינה היחידה מבין מדינות ארצות הברית בה קיים בית מחוקקים אחד בלבד – בית המחוקקים של נברסקה, מאז שנת 1934. המעבר לשיטת בית מחוקקים אחד נבע מהתפיסה ששיטה של שני בתים מהווה כפל בירוקרטיה. הזרז לשינוי היה רצון לחסוך בתקציב בעת השפל הכלכלי הגדול. בהשוואה למדינות אחרות בעולם, נברסקה ייחודית בכך שבחרה לבטל דווקא את הבית התחתון ולא את הבית העליון.
בית המחוקקים של נברסקה, שנקרא סנאט עד 1934, מכונה "בית המחוקקים" ("Legislature") וכן ה"חד-בתי" ("Unicameral"), אולם חבריו עדיין מכונים "סנטורים" ולא "נציגים", "צירים" וכדומה. בית מחוקקים זה הוא גם היחיד בארצות הברית שחבריו נבחרים בבחירות לא-מפלגתיות: לצד שמם של המועמדים לבחירות בפתקי ההצבעה לא מופיעה השתייכותם המפלגתית, ומשרות יושב ראש הבית וראשי הוועדות אינן נקבעות לפי מפתח מפלגתי.
בית המחוקקים של נברסקה כולל 49 חברים בלבד, והוא הקטן ביותר מבין הרשויות המחוקקות של מדינות ארצות הברית.
ייחוד נוסף של בית מחוקקים זה הוא שנחוץ לו רוב של שלוש חמישיות בלבד לשם הטלת וטו על החלטות המושל, ולא שני שלישים כמו ביתר המדינות.
משפט וממשל > בחירות כלל ארציות

מאז שנת 1991 נבחרים שנים מחמשת האלקטורים בבחירות כלל מדינתיות, והשלושה האחרים ניתנים למועמד שזוכה במספר הקולות הגבוה ביותר בכל אחד משלושת מחוזות הבחירה המרכיבים את המדינה.
כלכלה

מחלקת הסטטיסטיקה הכלכלית של ארצות הברית מעריכה את התוצר המדינתי הגולמי של מדינת נברסקה בשנת 2010 ב-89 מיליארד דולר. ההכנסה הממוצעת לנפש בשנת 2004 הייתה $31,339 (מקום 25 מבין מדינות ארצות הברית).
למרות תהליכי עיור, החקלאות ממשיכה להיות עמוד תווך כלכלי וחברתי חשוב במדינה. רבים מתושבי הכפר עוסקים בחקלאות או בתעשיות הקשורות אליה.
עיקר כלכלת המדינה מתבססת על חקלאות ובעיקר על ענפי ייצור בשר בקר, חזיר, גידולי תירס וסויה.
כמו כן מייצרים במדינה מכולות משא ומוצרי תקשורת. המיליארדר וורן באפט, האיש השלישי בעושרו בעולם (2012), מתגורר באומהה, ובה שוכן מטה חברת ההשקעות ברקשייר האת'וויי שבשליטתו.
דמוגרפיה

נברסקה היא אחת המדינות הפחות צפופות בארצות הברית, עם רוב האוכלוסייה מרוכזת באזורים העירוניים הגדולים כמו לינקולן ואומהה. מבחינת גיל, האוכלוסייה בנברסקה מתאפיינת בהזדקנות הדרגתית, עם ירידה בשיעור הצעירים ועלייה בשיעור האוכלוסייה המבוגרת.
האוכלוסייה בנברסקה מורכבת בעיקר מצאצאי מהגרים אירופאים, בעיקר מגרמניה, אירלנד, צ'כיה וסלובקיה. קיימות גם קהילות אינדיאניות היסטוריות, וכן אוכלוסייה אפרו-אמריקאית שגדלה בעשורים האחרונים.
תושבי נברסקה נוטים להיות שמרנים מבחינה חברתית ופוליטית, ומעריכים ערכים כמו עצמאות, קהילתיות ואמונה דתית.
המפלגה הרפובליקנית שולטת בפוליטיקה של נברסקה במשך עשרות שנים. ערכים שמרניים, דגש על זכויות המדינות, התנגדות להרחבת התערבות הממשלה, ותמיכה בחקלאות ובקניין פרטי מאפיינים את הבוחרים הרפובליקנים במדינה.
נושאים כמו זכויות נשיאת נשק, הפלות, חינוך, מיסים ורגולציה ממשלתית הם נושאים מרכזיים במערכת הפוליטית של נברסקה.
לאוכלוסייה הכפרית, שעדיין מהווה אחוז ניכר מהאוכלוסייה, יש השפעה משמעותית על העמדות הפוליטיות במדינה. ערכים כפריים, תמיכה בחקלאות, והתנגדות לשינויים חברתיים מהירים מקבלים ביטוי בבחירות.
במרכז נברסקה ממוקמת מונווי, עיירה בה מתגורר בן אדם בודד.
דמוגרפיה > הערים הגדולות

אומהה
לינקולן
גרנד איילנד
השכלה > מכללות ואוניברסיטאות

| 0 | 1 | 2 |
| --- | --- | --- |
|   מערכת האוניברסיטאות של אוניברסיטת נברסקה אוניברסיטת נברסקה לינקולן  אוניברסיטת נברסקה קירני  אוניברסיטת נברסקה אומהה  המרכז הרפואי של אוניברסיטת נברסקה מערכת המכללות של מדינת נברסקה המכללה המדינתית צ'דרון  המכללה המדינתית פרו  המכללה המדינתית ויין |  מכללות ואוניברסיטאות פרטיות אוניברסיטת בלוויו  אוניברסיטת גרייס  אוניברסיטת וסליאן נברסקה  אוניברסיטת קונקורדיה  אוניברסיטת קרייטון  המכללה הכנסייתית נברסקה  המכללה הלותרנית מידלנד  המכללה המתודיסטית נברסקה  יוניון קולג' לינקולן  מכללת דאנה  מכללת דוואן  מכללת הסטינגס  מכללת התנ"ך עמק פלאטה  מכללת יורק נברסקה  מכללת סנט מרי  מכללת קלרקסון |  איגוד המכללות הקהילתיות של נברסקה המכללה הקהילתית סנטרל  המכללה השבטית ליטל פריסט  המכללה הקהילתית מטרופוליטן  המכללה הקהילתית מיד פליינס  המכללה הקהילתית נברסקה אינדיאן  המכללה הקהילתית נורת'איסט  המכללה הקהילתית סאות'איסט  המכללה הקהילתית מערב נברסקה |
ספורט

קבוצות ספורט מקצועיות
לינקולן קפיטולס – ליגת הכדורגל הפנימית הלאומית
כלבי המלח של לינקולן – ליגת כדור הבסיס הנמוכה
רעם לינקולן – איגוד הכדורסל האמריקאי
אומהה אק-סר-בן נייטס (קבוצה שפורקה) – ליגת ההוקי האמריקאית
בקר אומהה – איגוד הכדורגל המקורה
אומהה רויילס – ליגת חוף האוקיינוס השקט (ליגת הכדורסל התחתונה)
קבוצות ספורט של מכללות:
הציפורים הכחולים של קרייטון
נברסקה קורנהסקרס
יו אן או מבריקס – הוקי קרח איגוד הוקי המכללות המרכזי)
סמלי המדינה

| סמלי מדינת נברסקה> דגל.דגל נברסקה Flag of Nebraska | סמלי מדינת נברסקה> סמל.סמל נברסקה Seal of Nebraska | סמלי מדינת נברסקה> מוטו. | סמלי מדינת נברסקה> כינוי. |
| --- | --- | --- | --- |
|  |  | "שוויון בפני החוק" "Equality before the law" | "מדינת קולפי התירס" "Cornhusker State" |
| עץ | פרח | ציפור | חיה |
| צפצפה משולשת Populus deltoides | מטה זהב Goldenrod | עפרוני מערבי Western meadowlark | אייל פרדי לבן-זנב White-tailed deer |
לקריאה נוספת

אנטוניה שלי, וילה קאתר, תרגום ע. ארבל, עם עובד 1952
הערות שוליים

↑  כרשות מחוקקת שלמה אך לא כבית מחוקקים יחיד, שכן בסנאט של ניו המפשייר למשל, 24 חברים
↑  Bureau of Economic Analysis
↑  "Nebraska", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder – Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007550209305171  BNE: XX455333  BnF: cb12021261v (data)  CiNii: DA15927282  GND: 4117792-7  ISNI: 0000 0004 0427 6848  LCCN: n80072484  MusicBrainz: a5ff428a-ad62-4752-8f8d-14107c574117  NARA: 10045252  NKC: ge118457  NSK: 000379253  SUDOC: 176556257  VIAF: 131284407   WorldCat (עם VIAF): 131284407 
מפת צפיפות האוכלוסין של מדינת נברסקה
סטודנטים למען צדק בפלסטין

.
| --- | --- |

 תקופת הפעילות:  1993–הווה (כ־32 שנים) 
 nationalsjp.org
 
סטודנטים למען צדק בפלסטין (באנגלית: Students for Justice in Palestine או בקיצור SJP) הוא ארגון סטודנטים אנטי-ציוני הפועל בארצות הברית, בקנדה ובניו זילנד. מטרות הארגון הן חיזוק תנועת הסטודנטים התומכים בזכות ההגדרה העצמית של העם הפלסטיני וקידום אקטיביזם פרו-פלסטיני. הארגון תומך בהטלת חרם על ישראל, ופעיל בקמפיין BDS הפועל לחרם כלכלי, אקדמי ותרבותי של ישראל. ב-2023 הביע הארגון תמיכה במתקפת חמאס על ישראל ובמאבק מזוין לשחרור פלסטין.
נכון לשנת 2019 היו לארגון יותר-200 תאים באוניברסיטאות צפון-אמריקאיות.
היסטוריה

ההתארגנות הראשונה של סטודנטים למען צדק בפלסטין הייתה באוניברסיטת קליפורניה בברקלי בשנת 2001. הקבוצה ארגנה את הכנס הראשון של ה"תנועה לסולידריות עם פלסטין" (Palestine Solidarity Movement), בו תוכננו אסטרטגיות למשיכת השקעות מישראל. התנועה לסולידריות עם פלסטין שמשה כארגון גג לסטודנטים למען צדק בפלסטין ולקבוצות אחרות עד 2006. באוקטובר 2011, ערכו סטודנטים למען צדק בפלסטין את הכנס הלאומי הראשון שלהם באוניברסיטת קולומביה, בו השתתפו 40 תאים שונים. בכנס גובשו העקרונות המאחדים של התנועה:
"סטודנטים למען צדק בפלסטין הוא ארגון סטודנטים אשר עובד בסולידריות עם העם הפלסטיני ותומך בזכות ההגדרה העצמית שלו. הארגון מחויב לסיים את הכיבוש הישראלי, את הקולוניזציה של כל האדמות הערביות ואת פירוקה של חומת ההפרדה. הארגון מכיר בזכויות היסוד של הערבים-הפלסטינים אזרחי ישראל לשוויון מלא. הארגון קורא לכיבוד, הגנה וקידום זכויות הפליטים הפלסטינים לשיבה לבתיהם ולהשבת רכושם כפי שנקבע בהחלטה 194 של העצרת הכללית של האומות המאוחדות."
הארגון הואשם בליבוי האנטישמיות החדשה וביצירת אווירה עוינת ואלימה כלפי יהודים בקמפוסים בארצות הברית. דו"ח האנטישמיות 2016 של משרד התפוצות מציין את הארגון כגורם מרכזי לעליית האנטישמיות בקמפוסים.
הפגנות ופעולות אחרות > אוניברסיטת קליפורניה, ברקלי

בשנת 2001, סטודנטים למען צדק בפלסטין באוניברסיטת קליפורניה בברקלי ציינו את יום הזיכרון לטבח דיר יאסין. כ-1,000 סטודנטים הפגינו נגד השקעות של האוניברסיטה בישראל, ומחציתם צעדו לתוך אחד הבניינים המרכזיים בקמפוס והפריעו לבחינות אמצע הסמסטר שנערכו במקום. משטרת הקמפוס פיזרה את ההפגנה ועצרה שבעים ושמונה מפגינים באשמת הסגת גבול. אחד המפגינים הועבר לכלא לאחר שהואשם בתקיפת שוטר. בעקבות המעצרים פעילות התנועה באוניברסיטה נאסרה, החלטה שהובילה להפגנה נוספת של 200 איש כחודש לאחר מכן. נשיא האוניברסיטה ברדאל הגיב: "חשוב להבין שלא מדובר כאן בחופש הביטוי, או בזכות להפגין בקמפוס. הנושא הוא השתלטות על בניין אקדמי ופגיעה בזכויותיהם של סטודנטים אחרים לחינוך".
הארגון טוען שלא ייתכן צדק כל עוד מדינת ישראל ממשיכה להתקיים ויוצא כנגד פשרות שלום.
הפגנות ופעולות אחרות > ניו זילנד

התנועה ארגנה הפגנות באוקלנד נגד יצרן הנשק המקומי ראקון, אשר מוכר חלקים לצבא ארצות הברית.
הפגנות ופעולות אחרות > אוניברסיטת ברנדייס

באפריל 2011, הפגינו פעילי התנועה במהלך הרצאתו של חבר הכנסת וראש השב"כ לשעבר אבי דיכטר באוניברסיטת ברנדייס. המפגינים כינו את דיכטר "פושע מלחמה" והאשימו אותו באחריות להרג אזרחים, עינוי אסירים פלסטינים ובפשעים נגד האנושות.
הפגנות ופעולות אחרות > סימון יהודים בקמפוס

ב-2016 החל הארגון באיסוף מידע על סטודנטים יהודים בקמפוסים במכללות ובאוניברסיטאות בארצות הברית ופרסם רשימות הכוללות את שמם וכתובתם. בנוסף, סימנו פעילי הארגון חדרים של סטודנטים יהודיים במעונות.
הקמפיין לחרם, משיכת השקעות וסנקציות > האמפשיר קולג'

בפברואר 2009 טענה התנועה כי חבר הנאמנים של המפשייר קולג' במסצ'וסטס החליט על משיכת השקעות מקרן אמריקאית בגין השקעותיה בחברות קטרפילר, יונייטד טכנולוג'יס, תאגיד ITT, מוטורולה וטרקס, אשר הוגדרו כ"קשורות לכיבוש הישראלי בגדה המערבית ובעזה." עצומה של תא SJP היא שהביאה את חבר הנאמנים לבחון מחדש את ההשקעה בקרן, אולם נשיא האמפשיר קולג' הכחיש שלהחלטה הסופית למשוך השקעות מהקרן יש קשר כלשהו לישראל או לסכסוך הישראלי-פלסטיני, והצהיר כי היא התקבלה בגין השקעותיה של הקרן בכ-200 חברות אחרות המעורבות בהפרות אתיות מסוגים שונים.